Diari Oficial de la Generalitat Valenciana


Sumari del DOGV 2745, del 10-05-1996 (1996/838161)

ORDRE de 5 de març 1996, de la Conselleria de Cultura, Educació i Ciència, per la qual es modifica l'autorització per canvi de titularitat al centre privat Paidos de Dénia (Alacant).
--------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1996/03/05/(3)/dof/vci/html**

### Dades del document

Número de DOGV
:   2745

Data del DOGV
:   10-05-1996

Secció del DOGV
:   DISPOSICIONS GENERALS

Número del document
:   1996/838161


Data del document
:   05-03-1996

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 5 de març 1996, de la Conselleria de Cultura, Educació i Ciència, per la qual es modifica l'autorització per canvi de titularitat al centre privat Paidos de Dénia (Alacant).   
Vist l'expedient incoat a instància del titular del centre docent privat denominat Paidos, de Dénia (Alacant), pel qual es sol·licita la modificació de l'autorització, per canvi de titularitat del centre.  
Atés que en l'expedient s'ha aportat un document públic atorgat davant notari on es fa constar la cessió i acceptació de la titularitat, així com la subrogació del nou titular en tots els drets i obligacions que el centre puga tenir contrets amb la Conselleria de Cultura, Educació i Ciència.  
Atés que el nou titular declara no trobar-se en cap dels supòsits relacionats en l'article 21.2 de la Llei Orgànica Reguladora del Dret a l'Educació, que els impediria ser titulars de centres docents privats.  
Atés que l'expedient han sigut tramitat per la direcció territorial d'Alacant i que aquesta, a la vista de l'informe favorable de la Unitat d'Inspecció Educativa, eleva una proposta favorable al que es sol·licita.  
Vist el Reial Decret 332/1992, de 3 d'abril (BOE de 9 d'abril), sobre autoritzacions de centres docents privats per a impartir ensenyaments de règim general no universitaris, el Reial Decret 321/1994, de 25 de febrer, sobre autorització a centres docents privats d'ensenyaments artístics (BOE de 6 d'abril), l'Ordre de 29 de desembre de 1992, de la Conselleria de Cultura, Educació i Ciència (DOGV de 7 de febrer de 1993), sobre procediment per a sol·licitar l'accés, la renovació o modificació dels concerts educatius i el Decret 115/1990, de 9 de juliol, del Consell de la Generalitat Valenciana, pel qual es crea el Registre de Centres Docents de la Comunitat Valenciana (DOGV 24 de juliol).  
Fent ús de les atribucions que em confereix l'article 35 de la Llei de Govern Valencià,  
ORDENE  
Primer  
Modificar l'autorització, per canvi de titularitat, del centre docent privat que més avall s'indica:  
- Centre: Paidos  
- Domicili: Av. del Montgó, 174  
- Localitat: Dénia  
- Província: Alacant  
- Codi: 33606909  
- Anterior titular: Josefa Pedraza Roselló  
- Nou titular: Paidos-Denia, SA  
Segon  
D'acord amb el que es disposa a l'apartat 23 de l'ordre de 29 de desembre de 1992, de la Conselleria de Cultura, Educació i Ciència, l'administració procedirà d'ofici a l'actualització del concert educatiu subscrit pel centre, introduint-hi les modificacions que per aquesta ordre s'acorden. A tal fi, el director territorial corresponent notificarà a l'interessat el dia i l'hora en què haurà de subscriure l'annex que incloga la modificació autoritzada, el qual serà signat pel director territorial i el nou titular del centre docent privat a que fa referència aquesta ordre.  
DISPOSICIó ADDICIONAL  
Aquesta autorització donarà lloc a la corresponent inscripció en el Registre de Centres Docents de la Comunitat Valenciana.  
Contra aquesta ordre, que posa fi a la via administrativa, podrà interposar-s'hi un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors des de la data de la publicació d'aquesta ordre en el Diari Oficial de la Generalitat Valenciana. Abans de la interposició del recurs, caldrà comunicar-ho prèviament al conseller de Cultura, Educació i Ciència, tal com exigeix l'article 110.3 de la Llei 30/1992.  
València, 5 de març de 1996  
El conseller de Cultura, Educació i Ciència  
FERNANDO VILLALONGA CAMPOS


Còpia Permalink ELI